ອີ​ຣ່ານ ອອກ​ອາ​ກາດ ວິ​ດີ​ໂອ ກ່ຽວກັບການ​ປະ​ເຊີນ​ໜ້າ​ກັນ ກັບ ​ກຳ​ປັ່ນ ສະ​ຫະ​ລັດ
ວິ​ດີ​ໂອ​ດັ່ງ​ກ່າວ​ເບິ່ງ​ຄື​ວ່າ ຈະມີ​ເຈ​ຕະ​ນາ​ສະ​ແດງ​ໃຫ້​ເຫັນ​ຄວາມ​ແຂງ​ແກ່ນ ທ່າມ​ກາງການວາງມາດຕະການ ລົງໂທດໃໝ່ຂອງ ສະຫະລັດ ຕໍ່ ອີຣ່ານ.
ໂທລະພາບຂອງລັດຖະບານ ອີຣ່ານ ໄດ້ອອກອາກາດພາບວິດີໂອ ທີ່ມີເຈຕະນາສະ ແດງໃຫ້ເຫັນການປະເຊີນໜ້າກັນ ລະຫວ່າງກອງທັບນາວິກະໂຍທິນພິທັກປະຕິວັດ ອີຣ່ານ ກັບ ກຳປັັ່ນ USS Theodore Roosvelt ໃນຕົ້ນປີນີ້ ເວັບໄຊທ໌ຂອງໂທລະພາບດັ່ງກ່າວເວົ້າວ່າ ການປະເຊີນໜ້າກັນ ໄດ້ເກີດຂຶ້ນໃນວັນທີ 21 ມີນາ ໃນຊ່ອງແຄບແຜນຍຸດທະສາດ ຮໍມຸສ (Hormuz) ໃນອ່າວເປີເຊຍ, ເຊິ່ງແມ່ນ ທາງຜ່ານສຳລັບເກືອບນຶ່ງສ່ວນສາມຂອງການຄ້າຂາຍນ້ຳມັນທັງໝົດທາງທະເລ ໂທ ລະພາບນັ້ນເວົ້າວ່າ ວິດີໂອທີ່ອອກອາກາດໃນວັນເສົາວານນີ້ ແມ່ນສ່ວນນຶ່ງຂອງສາ ລະຄະດີ ວິດີໂອດັ່ງກ່າວເບິ່ງຄືວ່າ ຈະມີເຈຕະນາສະແດງໃຫ້ເຫັນຄວາມແຂງແກ່ນ ທ່າມກາງ ການວາງມາດຕະການລົງໂທດໃໝ່ຂອງ ສະຫະລັດ ຕໍ່ ອີຣ່ານ ແລະ ແຜນການຂອງ ລັດຖະບານທ່ານ ທຣຳ ທີ່ຈະຫຼຸດຜ່ອນການສົ່ງອອກນ້ຳມັນ ຂອງ ອີຣ່ານ ລົງສູ່ສູນ